'Europljani vole Busha još manje nego ranije' (9/5/04) - 2004-05-09
Među Europljanima vlada, piše "New York Times", da predsjednik Bush izgubi na izborima
"New York Times" javlja da "Europljani vole Busha još manje nego prije". Diljem Europe, piše njujorški dnevnik, neprijateljski osjećaji prema predsjedniku Bushu pretvaraju se u žarku želju da izgubi na izborima. Nedavno provedene ankete pokazuju da predsjednika Busha u Francuskoj negativno ocjenjuje 85 posto stanovnika, u Britaniji – 57 posto, u Njemačkoj – 85 posto, a u Rusiji – 60 posto stanovnika. Europljani zamjeraju predsjedniku mnogo toga – od načina na koji je došao u Bijelu kuću, do njegovog izravnog izražavanja, agresivnog anti-intelektualizma, njegovih veza s vjerskom desnicom i njegove tendencije da se u govorima spotiče o velike riječi i ideje – piše "New York Times". Iz istog dnevnika izdvajamo i naslov "Rat i zlostavljanje ne utječu negativno na američke marke". Američke kompanije prisutne na globalnom tržištu, piše "Times", do sada nisu iskusile ozbiljnije negativne posljedice nezadovoljstva javnosti oko Iraka. Kompanije koje već desetljećima posluju u inozemstvu relativno su imune na anti-američko raspoloženje, jer uglavnom ne naglašavaju svoje američko podrijetlo. Direktori takvih kompanija pokušavaju svojim proizvodima i marketingu dati "lokalni imidž". Na primjer, čak i sve-američki McDonalds, naglašava svoje lokalne korijene. Uprava McDonaldsa u Japanu ističe da su svi McDonaldsovi tamošnji radnici – Japanci, a njemački McDonalds podsjeća da su dvije trećine njegovih restorana u toj zemlji u vlasništvu njemačkih poduzetnika – piše "New York Times".